**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.08.2024, ora 08.00 – 18.08.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.08.2024, ora 07.00**

**RÂURI**

**Debitele au fost** **în creștere** ca urmare a precipitațiilor înregistrate și propagării pe râurile din bazinele hidrografice Someșul Mare, Someșul Mic, Crasna, Barcău, Crișul Repede, Crișul Negru, Arieș, Jiu, Olt, Suceava, Moldova, Bistrița, Trotuș, Putna, bazinele superioare ale Mureșului, Argeșului, Ialomiței, bazinul superior și mijlociu al Crișului Alb, Târnavei Mari și Buzăului, iar pe celelalte râuri debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-60%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Barcău, Crișul Alb, Crișul Negru, Crișul Repede, Bârzava, Moravița, Caraș, Nera, Cerna, Vedea, Suceava, Râmnicu Sărat, Bârlad, Jijia, pe cursurile Ialomiței şi Siretului, pe afluenții Jiului, pe unii afluenți din bazinele mijlocii și inferioare ale Trotuşului şi Oltului, pe unii afluenți ai Argeșului, Moldovei, Bistriței și pe unele râuri din Dobrogea.

În interval au fost emise șapte **atenționări hidrologice** pentru fenomene imediate.

A fost în vigoare **ATENȚIONAREA HIDROLOGICĂ nr.73 din 17.08.2024 până la ora 24:00.**

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, în scădere** ușoară, exceptând râurile din bazinele hidrografice Suceava, Moldova, Bistrița, Trotuș, bazinele superioare ale Mureșului și Oltului și cursul Siretului, unde vor fi în creștere ca urmare a precipitațiilor prognozate și propagării și râurile din bazinele hidrografice: Bega, Timiș, Bârzava, Moravița, Caraș, Nera, Cerna, Vedea, Bârlad, Prut și râurile din Dobrogea, unde debitele vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide cu creșteri izolate de niveluri și debite pe unele râuri mici din zonele de munte din jumătatea de nord a țării, datorită precipitaţiilor sub formă de aversă, izolat mai însemnate cantitativ, prognozate.

**Nivelurile** pe râuri la stațiile hidrometrice **se vor situa sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 17-18.08.2024 **a fost în scădere, având valoarea de 2550 m3/s**, sub media multianuală a lunii **august (4300 m3/s).**

În aval de Porţile de Fier, debitele au fost în scădere pe sectoarele Gruia-Giurgiu și Brăila -Tulcea și în creștere pe sectorul Oltenița-Vadu Oii.

**Debitul la intrarea în ţară** (secţiunea Baziaş) **va fi staționar (2550 m3/s).**

În aval de Porțile de Fier debitele vor fi în scădere pe sectorul Gruia-Călăraşi, staționare pe sectoarele Cernavodă-Vadu Oii şi Isaccea-Tulcea şi în creștere pe sectorul Brăila-Galați.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 22 mc/s;

-r. Dâmbovița: ac. Văcărești: 5,5 mc/s;

-CA2: 0,3 mc/s;

-Der. Mircea Vodă: 1.4 mc/s.

**A.B.A. Prut-Bârlad**

**Județul Botoșani:**

Se mențin prevederile „Planului de restricții și folosire a apei în perioade deficitare” - treapta III - pentru S.C. PIRANIA S.R.L. Botoșani – Pepiniera Hăvârrna - acumulare Cal Alb;

Se mențin prevederile „Planului de restricții și folosire a apei în perioade deficitare” - treapta III - pentru A.N.I.F. Filiala Teritoriala Moldova de Nord UA Botoșani – Amenajare de irigații Movileni – Hăvârna din sursa de apă acumulare Cal Alb.

**Județul Iași:**

Se menține situația de restricții și încetarea livrării apei în alimentarea cu apă pentru piscicultură la urmatoarele folosințe:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

Se menține situația de restricții în alimentarea cu apă pentru piscicultură la folosința:

-S.C. Mihpes S.R.L.- complex piscicol Sârca – acumulare Sârca.

Se menține situația de restricții în alimentarea cu apă la folosința:

-S.C. APAVITAL S.A. Iași prin reducerea debitelor de la 33.0 l/s la 26 l/s la sursa r. Bahlui – ac. Pârcovaci.

**Județul Vaslui:**

Se aplică prevederile „Planului de restricții și folosire a apei în perioade deficitare”, astfel:

-treapta III -începând cu 01.07.2024 pentru ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 0.670 mc/s.

Debitul râului Crișul Alb în secțiunea Crișcior este 0.200 mc/s.

**2.** **Situaţia meteorologică în intervalul 17.08.2024, ora 09.00 –18.08.2024, ora 06.00**

**În ţară** valul de căldură a persistat și a fost caniculă în vest și sud-vest, local în sud, pe arii restrânse în est și izolat în centru. Indicele temperatură-umezeală (ITU) a atins și depășit pragul critic de 80 de unități în Crișana, Banat, Oltenia, în cea mai mare parte a Maramureșului și local în Muntenia, Transilvania și Moldova. Cerul a fost variabil, cu înnorări

temporar accentuate după-amiaza și noaptea, când s-au semnalat averse și descărcări electrice în zonele montane, local în Transilvania și Oltenia, pe arii mai restrânse în Banat, Crișana și izolat în Muntenia și Moldova. Ploile au avut și caracter torențial, iar pe alocuri cantitățile de apă au depășit 25...40 l/mp (47 l/mp la Valea Ierii în jud. Cluj și 42.2 l/mp

la Căpâlnița în jud. Harghita). S-au consemnat căderi de grindină în județele Sălaj, Cluj și Vâlcea, precum și în Munții Bucegi, iar din surse externe și în județul Bihor. În Dobrogea cerul a fost mai mult senin. Vântul a suflat slab și moderat, cu intensificări în timpul ploilor (rafale de 50...60 km/h), iar în localitățile Satu Mare, Slatina, Caracal, Craiova și Bechet

a luat aspect de vijelie. La ora 6 se înregistrau valori termice cuprinse între 13 grade la Întorsura Buzăului, Sfântu Gheorghe (CV) și Toplița și 28 de grade la Moldova Nouă. Spre sfârșitul intervalului, pe alocuri în depresiuni, s-a format ceață**.**

**Observație:** în intervalul de diagnoză au fost în vigoare 47 mesaje pentru fenomene meteorologice periculoase immediate:

-14 avertizări cod portocaliu, 5 emise de către SRPV Cluj-Napoca, 3 emise de către SRPV Sibiu și câte 2 emise de către SRPV Bacău, SRPV Craiova și SRPV Timișoara;

-33 de atenționări cod galben, câte 9 emise de către SRPV Craiova și SRPV Cluj-Napoca, 6 emise de către SRPV Timișoara, 4 emise de către SRPV Sibiu, 3 emise de către SRPV Bacău și 2 emise de către CNPM pentru Muntenia.

**La Bucureşti** valul de căldură, canicula și disconfortul termic deosebit de accentuat au persistat, iar indicele temperatură-umezeală (ITU) a atins și a depășit pragul critic de 80 de unități. Cerul a fost variabil, iar vântul a suflat slab până la moderat. Temperatura maximă a fost de 36 de grade la Afumați și Băneasa și 38 de grade la Filaret, iar la ora 6 se

înregistrau 20 de grade în Băneasa, 21 de grade la Afumați și 22 de grade la Filaret.

**3. Prognoza meteorologică în intervalul 18.08.2024, ora 09.00-19.08.2024, ora 9.00**

**În ţară** valul de căldură și disconfortul termic vor persista, astfel încât va fi caniculă, iar indicele temperatură-umezeală (ITU) va atinge și depăși pragul critic de 80 de unități în cea mai mare parte a țării. Temperaturile maxime se vor încadra în general între 30 și 38 de grade. Cerul va fi variabil, cu înnorări temporar accentuate, averse și descărcări electrice local în zona montană și pe arii restrânse în vest, nord și centru. Astfel de fenomene vor fi mai frecvente după-amiaza și seara, pe alocuri se vor înregistra cantități de apă mai însemnate, peste 20...30 l/mp și vor fi condiții de grindină. Vântul va sufla slab și moderat, cu intensificări de scurtă durată în timpul ploilor, iar temporar și în sudul Banatului. Izolat vor fi condiții de ceață.

**La Bucureşti** valul de căldură, canicula și disconfortul termic ridicat vor persista, iar indicele temperatură-umezeală (ITU) va depăși în continuare pragul critic de 80 de unități. Cerul va fi variabil, iar vântul va sufla slab și moderat. Temperatura maximă va fi de 36...37 de grade, iar cea minimă va fi de 17...20 de grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Dâmbovița** informează telefonic că în data de 17.08.2024, în jurul orei 13:00, s-a produs un incendiu care a afectat o suprafață de cca 100 mp în zona străzii Petru Cercel din municipiul Târgoviște, în care au ars vegetație uscată și cca 3000 kg de deșeuri depozitate necontrolat. Echipajele I.S.U. Dâmbovița au intervenit pentru stingerea incendiului.

**A.P.M. Dâmbovița** informează telefonic că în data de 17.08.2024, în jurul orei 19:30, s-a produs un incendiu care a afectat o suprafață de cca 5000 mp pe raza localității Bălteni, comuna Conțesti, în care au ars vegetație uscată și cca 1000 kg de deșeuri depozitate necontrolat. Echipajele I.S.U. Dâmbovița au intervenit pentru stingerea incendiului, acesta fiind lichidat la ora 20:35.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.